Diari Oficial de la Generalitat Valenciana


Sumari del DOGV 8431, del 26-11-2018 (2018/10962)

RESOLUCIÓ de 13 de novembre de 2018, del director general del Servei Valencià d'Ocupació i Formació, per la qual s'accepta la renúncia d'una beca i es concedeix una nova beca per a la realització de pràctiques professionals en el Servei Valencià d'Ocupació i Formació.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10428


Data del document
:   13-11-2018

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 13 de novembre de 2018, del director general del Servei Valencià d'Ocupació i Formació, per la qual s'accepta la renúncia d'una beca i es concedeix una nova beca per a la realització de pràctiques professionals en el Servei Valencià d'Ocupació i Formació. [2018/10322]  
Mitjançant Resolució de 8 de juny de 2017, del director general del Servei Valencià d'Ocupació i Formació (DOGV 8064, 16.06.2017), es van convocar tres beques per a la realització de pràctiques professionals en el Servei Valencià d'Ocupació i Formació.  
Por Resolució de 8 de febrer de 2018, del director general del Servei Valencià d'Ocupació i Formació (DOGV 13.02.2018), es va publicar l'adjudicació de les beques, i va recaure en Ana María Ioanas una de les beques de la modalitat comunicació, el període de gaudi de la qual és des del 15 de febrer de 2018 al 14 de febrer de 2019.  
  
En la Resolució de 8 de febrer de 2018 i d'acord amb l'Ordre 1/2017, de 18 de gener, de la Conselleria d'Economia Sostenible, Sectors Productius Comerç i Treball, es va establir una borsa de reserva prioritzada per ordre decreixent de puntuació per a cobrir les vacants que puguen produir-se en les beques adjudicades.  
El 30 d'octubre de 2018 l'adjudicatària Ana María Ioanas, amb NIE [...]922L, comunica la seua renúncia a la beca que se li havia concedit, amb efectes del dia 1 de novembre de 2018. Les persones que figuren en la llista de reserva en les posicions primera, segona i tercera, manifesten per escrit la seua renúncia a la beca, i accepta la crida la següent aspirant en la llista de reserva, Coral María Ferrero Ibáñez.  
  
En conseqüència, conforme amb el que s'estableix en l'apartat tretze, punt quatre, de la Resolució de 8 de juny de 2017 esmentada, resolc:  
  
  
Primer  
Acceptar la renúncia d'Ana María Ioanas a la beca de la qual va ser adjudicatària per a la realització de pràctiques professionals en el Servei Valencià d'Ocupació i Formació, modalitat de comunicació, amb efectes des del dia 1 de novembre de 2018.  
  
Segon  
Adjudicar en els termes establits en la Resolució de 8 de juny de 2017 esmentada, la beca per a la realització de pràctiques professionals que ha quedat vacant a l'aspirant Coral María Ferrero Ibáñez, amb DNI [...]859S, pel període comprés entre l'1 de desembre de 2018 i el 14 de febrer de 2019, sense perjudici, si escau, de prorrogar-la per un any natural.  
  
Tercer  
La publicació de la present resolució produirà els efectes de la notificació, conforme al que es disposa en l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptat des de l'endemà de la publicació, davant el jutjat contenciós administratiu de la província de València corresponent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 13 de novembre de 2018.- El director general del Servei Valencià d'Ocupació i Formació: Enric Nomdedéu i Biosca.